CELEX: 62009CA0057
Language: el
Date: 2010-11-09 00:00:00
Title: Συνεκδικασθείσες υποθέσεις C-57/09 και C-101/09: Απόφαση του Δικαστηρίου (τμήμα μείζονος συνθέσεως) της 9ης Νοεμβρίου 2010 [αίτηση του Bundesverwaltungsgericht (Γερμανία) για την έκδοση προδικαστικής αποφάσεως] — Bundesrepublik Deutschland κατά B (C-57/09), D (C-101/09) (Οδηγία 2004/83/ΕΚ — Ελάχιστες απαιτήσεις για τις προϋποθέσεις υπαγωγής στο καθεστώς πρόσφυγα ή στο καθεστώς επικουρικής προστασίας — Άρθρο 12 — Αποκλεισμός από το καθεστώς πρόσφυγα — Άρθρο 12, παράγραφος 2, στοιχεία β' και γ' — Έννοια του όρου σοβαρό μη πολιτικό έγκλημα — Έννοια του όρου πράξεις που αντιβαίνουν προς τους σκοπούς και τις αρχές των Ηνωμένων Εθνών — Συμμετοχή σε οργάνωση που ενέχεται σε τρομοκρατικές πράξεις — Μεταγενέστερη εγγραφή της οργανώσεως αυτής στον κατάλογο των προσώπων, ομάδων ή οντοτήτων του παραρτήματος της κοινής θέσης 2001/931/ΚΕΠΠΑ — Ατομική ευθύνη για μέρος των πράξεων της εν λόγω οργανώσεως — Προϋποθέσεις — Δικαίωμα ασύλου δυνάμει εθνικών συνταγματικών διατάξεων — Συμβατότητα με την οδηγία 2004/83/ΕΚ)

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/4
            
         Απόφαση του Δικαστηρίου (τμήμα μείζονος συνθέσεως) της 9ης Νοεμβρίου 2010 [αίτηση του Bundesverwaltungsgericht (Γερμανία) για την έκδοση προδικαστικής αποφάσεως] — Bundesrepublik Deutschland κατά B (C-57/09), D (C-101/09)
   (Συνεκδικασθείσες υποθέσεις C-57/09 και C-101/09) (1)
   
   (Οδηγία 2004/83/ΕΚ - Ελάχιστες απαιτήσεις για τις προϋποθέσεις υπαγωγής στο καθεστώς πρόσφυγα ή στο καθεστώς επικουρικής προστασίας - Άρθρο 12 - Αποκλεισμός από το καθεστώς πρόσφυγα - Άρθρο 12, παράγραφος 2, στοιχεία β' και γ' - Έννοια του όρου «σοβαρό μη πολιτικό έγκλημα» - Έννοια του όρου «πράξεις που αντιβαίνουν προς τους σκοπούς και τις αρχές των Ηνωμένων Εθνών» - Συμμετοχή σε οργάνωση που ενέχεται σε τρομοκρατικές πράξεις - Μεταγενέστερη εγγραφή της οργανώσεως αυτής στον κατάλογο των προσώπων, ομάδων ή οντοτήτων του παραρτήματος της κοινής θέσης 2001/931/ΚΕΠΠΑ - Ατομική ευθύνη για μέρος των πράξεων της εν λόγω οργανώσεως - Προϋποθέσεις - Δικαίωμα ασύλου δυνάμει εθνικών συνταγματικών διατάξεων - Συμβατότητα με την οδηγία 2004/83/ΕΚ)
   2011/C 13/07
   Γλώσσα διαδικασίας: η γερμανική
   
      Αιτούν δικαστήριο
   
   Bundesverwaltungsgericht
   
      Διάδικοι στην υπόθεση της κύριας δίκης
   
   Bundesrepublik Deutschland
   
      κατά
   
   B (C-57/09), D (C-101/09)
   
      Αντικείμενο
   
   Αίτηση εκδόσεως προδικαστικής αποφάσεως — Bundesverwaltungsgericht (Leipzig) — Ερμηνεία των άρθρων 3 και 12, παράγραφος 2, στοιχεία β' και γ', της οδηγίας 2004/83/ΕΚ του Συμβουλίου, της 29ης Απριλίου 2004, για θέσπιση ελάχιστων απαιτήσεων για την αναγνώριση και το καθεστώς των υπηκόων τρίτων χωρών ή των απάτριδων ως προσφύγων ή ως προσώπων που χρήζουν διεθνούς προστασίας για άλλους λόγους (ΕΕ L 304, σ. 12) — Υπήκοος τρίτης χώρας ο οποίος έχει υποστηρίξει ενεργά στη χώρα καταγωγής του τον ένοπλο αγώνα οργανώσεως περιλαμβανόμενης στον κατάλογο των τρομοκρατικών οργανώσεων του παραρτήματος της κοινής θέσεως 2002/462/ΚΕΠΠΑ του Συμβουλίου της 17ης Ιουνίου 2002 (ΕΕ L 160, σ. 32) και ο οποίος υπέστη βασανιστήρια και καταδικάστηκε σε ισόβια κάθειρξη δύο φορές στη χώρα αυτή — Εφαρμογή των διατάξεων της οδηγίας 2004/83/ΕΚ οι οποίες προβλέπουν τη μη χορήγηση του καθεστώτος πρόσφυγα σε αιτούντα ο οποίος άσκησε στη χώρα καταγωγής του τρομοκρατική δραστηριότητα — Εξουσία των κρατών μελών να χορηγούν το καθεστώς πρόσφυγα βάσει των συνταγματικών διατάξεών τους, όταν υφίσταται ένας προβλεπόμενος από την προπαρατεθείσα οδηγία λόγος αποκλεισμού από το ως άνω καθεστώς
   
      Διατακτικό
   
   
               1)
            
            
               Το άρθρο 12, παράγραφος 2, στοιχεία β' και γ', της οδηγίας 2004/83/ΕΚ του Συμβουλίου, της 29ης Απριλίου 2004, για τη θέσπιση ελάχιστων απαιτήσεων για την αναγνώριση και το καθεστώς των υπηκόων τρίτων χωρών ή των απάτριδων ως προσφύγων ή ως προσώπων που χρήζουν διεθνούς προστασίας για άλλους λόγους, έχει την έννοια ότι:
               
                           —
                        
                        
                           το γεγονός ότι πρόσωπο ήταν μέλος οργανώσεως η οποία περιλαμβάνεται στον κατάλογο προσώπων, ομάδων και οντοτήτων του παραρτήματος της κοινής θέσεως 2001/931/ΚΕΠΠΑ του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας, λόγω της αναμείξεώς της σε τρομοκρατικές ενέργειες, και ότι είχε στηρίξει ενεργώς τον ένοπλο αγώνα της οργανώσεως αυτής δεν συνιστά αυτομάτως σοβαρό λόγο να πιστεύεται ότι το πρόσωπο αυτό έχει διαπράξει «τέτοιου είδους σοβαρό μη πολιτικό έγκλημα» ή «πράξεις που αντιβαίνουν προς τους σκοπούς και τις αρχές των Ηνωμένων Εθνών»·
                        
                     
                           —
                        
                        
                           η διαπίστωση, σε τέτοιου είδους πλαίσιο, ότι υπάρχουν σοβαροί λόγοι να πιστεύεται ότι πρόσωπο διέπραξε τέτοιου είδους έγκλημα ή είναι ένοχος τέτοιων πράξεων εξαρτάται από κατά περίσταση αξιολόγηση συγκεκριμένων γεγονότων, προκειμένου να καθοριστεί αν οι πράξεις που τέλεσε η επίμαχη οργάνωση πληρούν τις προϋποθέσεις που τάσσουν οι εν λόγω διατάξεις και αν η ατομική ευθύνη όσον αφορά την τέλεση των πράξεων αυτών μπορεί να καταλογισθεί σε αυτό, λαμβανομένων υπόψη των προδιαγραφών αποδείξεως που επιβάλλει το εν λόγω άρθρο 12, παράγραφος 2.
                        
                     
         
               2)
            
            
               Ο αποκλεισμός από το καθεστώς του πρόσφυγα κατ’ εφαρμογή του άρθρου 12, παράγραφος 2, στοιχείο β' ή γ', της οδηγίας 2004/38 δεν εξαρτάται από το αν ο αιτών αποτελεί ενεστώτα κίνδυνο για το κράτος μέλος υποδοχής.
            
         
               3)
            
            
               Ο αποκλεισμός από το καθεστώς του πρόσφυγα κατ’ εφαρμογή του άρθρου 12, παράγραφος 2, στοιχείο β' ή γ', της οδηγίας 2004/83 δεν εξαρτάται από έλεγχο τηρήσεως της αρχής της αναλογικότητας στη συγκεκριμένη περίπτωση.
            
         
               4)
            
            
               Το άρθρο 3 της οδηγίας 2004/83 έχει την έννοια ότι τα κράτη μέλη μπορούν να αναγνωρίζουν δικαίωμα ασύλου βάσει του εθνικού τους δικαίου σε πρόσωπα των οποίων η υπαγωγή στο καθεστώς του πρόσφυγα έχει αποκλεισθεί δυνάμει του άρθρου 12, παράγραφος 2, της οδηγίας αυτής, υπό τον όρο ότι αυτή η άλλη μορφή προστασίας δεν ενέχει κίνδυνο συγχύσεως με το καθεστώς του πρόσφυγα κατά την έννοια αυτής.
            
         
      (1)  ΕΕ C 129 της 6.6.2009.